Discocyclina discus

Discocyclina discus ir izmirušu foraminīferu suga rotaliīdu kārtā un diskociklinīdu dzimtā. Sugu kā Orbitolites discus 1850. gadā aprakstīja šveiciešu zoologs un paleontologs Ludvigs Ritimeijers. Suga ir sastopama Francijā, Ziemeļitālijā, Polijā, Armēnijā, Gruzijā (bodrakas un alminas reģionālie stāvi), Ukrainas Karpatos un Krimā (bahčisarajas un simferopoles reģionālie stāvi), vidējā un augšējā eocēna nogulumos. 

 Apraksts 
Čaulai ir vidējs vai liels izmērs, kas var sasniegt 3 cm diametrā (mikrosfēriskā ģenerācija). Čaula ir plakana vai lēcveidīga. Centrālā pauguriņa gandrīz nav vai arī tas ir vāji izteikts. Čaulas pauguriņa izplūšanas rezultātā tā centrā ir viegli izliekta. Virsmu klāj smalkas granulas (0,1-0,03 mm), kas ir nevienmērīgi izmētātas, un tās ir vienāda lieluma gan uz pauguriņa, gan arī uz apkakles. Apkakle reizēm var būt viļņota. Apkakles mala ir ļoti plāna.

Makrofēriskās ģenerācijas embrijam ir tribliolepidīns līdz eulepidīns tips. Protokonhs ir liels, bieži vien neregulārs, to gandrīz pilnībā aptver deiterokonhs, kas ir nedaudz izstiepts pa galveno asi. Blakusembrionālās kameras ir skaitā no 30 līdz 40. Tām ir taisnstūrveida forma, un tās gandrīz nav atšķiramas no turpmākajām ekvatoriālajām kamerām. Kameru izstiepšanās ir novērojama tikai čaulas perifērijā. Sānu kameras ir rombveidīgas un veido rozeti no 6-8 gabalām, un bieži vien var izveidot divas rozetes vienlaicīgi, kas rada cilpveidības iespaidu.Портная В.Л. (1974) Дискоциклиниды эоценовых отложений Крыма и их биостртаиграфическое значение. М.: Изд-во МГУ. 176 с. 73-74. lpp.

 Atsauces 

Kategorija:Foraminīferas